ဆင်းရဲလေလေ သံဝေရရ

ဆင်းရဲလေလေ သံဝေရရ သည် မြန်မာဆိုရိုးစကား ဖြစ်သည်။

အဓိပ္ပာယ်

ဆင်းရဲလေလေ သံဝေရရ ဆိုသည်မှာ ယခုဘဝတွင် ဆင်းရဲဒုက္ခနှင့် ကြုံတွေ့ရလေလေ၊ အတိတ်ဘဝများတွင် ကုသိုလ်ကောင်းမှု နည်းပါးခဲ့ခြင်းကို ပြန်လည်အောက်မေ့ သံဝေဂရလေလေ ဖြစ်သည်ဟု ဆိုလိုသည်။ ဤဆိုရိုးစကားသည် ဗုဒ္ဓဘာသာ၏ ကံနှင့် ကံ၏အကျိုးပေးမှုကို ယုံကြည်မှုအပေါ် အခြေခံထားသည်။ ယခုဘဝ၏ အခြေအနေများသည် အတိတ်ဘဝက ပြုခဲ့သော ကံများ၏ အကျိုးဆက်များဖြစ်သည်ဟု ယုံကြည်ကြသည်။ ထို့ကြောင့် ဆင်းရဲဒုက္ခနှင့် ကြုံတွေ့ရသောအခါ အတိတ်ဘဝက ကုသိုလ်ကောင်းမှု နည်းပါးခဲ့ခြင်းကို သတိရကာ သံဝေဂရရှိပြီး နောင်ဘဝများတွင် ကောင်းမွန်သော ဘဝကို ရရှိစေရန် ကုသိုလ်ကောင်းမှုများ ပြုလုပ်သင့်ကြောင်းကို သွယ်ဝိုက်၍ သွန်သင်ထားသည်။

သံဝေဂ

သံဝေဂ ဆိုသည်မှာ လောက၏ မမြဲသော သဘောကို သိမြင်ခြင်းကြောင့် ဖြစ်ပေါ်လာသော စိတ်၏ တုန်လှုပ်မှု၊ ထိတ်လန့်မှု၊ နောင်တရမှု၊ စိတ်မကောင်းဖြစ်မှု စသည့် ခံစားချက်ကို ဆိုလိုသည်။

ကိုးကားချက်များ

   ပုဂ္ဂိုလ်မြတ်၌၊ ညွတ်ညွတ်ဆိုက်လျက်၊ စိုက်စိုက်ကော်ရော်၊ ပူဇော်နှစ်လို့၊ စားရာဖို့တွင်၊ တချို့ဝေခွဲ၊ မလှူရဲတည့်၊ ဆင်းရဲလေလေ၊ သံဝေရရ၊ [၉၀၄] ဘုံ ၆၀။
   ဆင်းရဲလေလေ သံဝေရရဆိုသလိုပေါ့ကွယ်၊ ဘယ်သူမဆို ဆင်းရဲဒုက္ခနဲ့ တွေ့ကြုံတဲ့အခါ သံဝေဂတရားဆိုတာ ရကြစမြဲကွဲ့။ [၁၃၂၁] ရွှေမြို့တော်၊ ၁၊ ၁။ ၁၃။

ကိုးကား

Category:မြန်မာဆိုရိုးစကားများ